
 Z A P I S N I K

26. sjednice Vijeća Mjesnog odbora Klaka,

održane 10. srpnja 2023.

u prostoru objekta mjesne samouprave, Zdenka Škreba 3, 

s početkom u 18,00 sati

NAZOČNI ČLANOVI VIJEĆA: Toma Kukoč, Petra Horvat, Nada Dominić Netz, Marko Ivandić, Antonio Berišić, Saša Neuberg, 
NENAZOČNI ČLANOVI: Domagoj Cindrić, Hrvoje Telišman, Lidija Katalinić Špoljarić

Predsjedava Toma Kukoč, predsjednik Vijeća.

Zapisnik vodi: Toma Kukoč, predsjednik Vijeća.


Predsjednik konstatira da je nazočno 6 od ukupno 9 članova Vijeća, što znači da Vijeće može pravovaljano odlučivati, te otvara 26. sjednicu Vijeća Mjesnog odbora.


Bez rasprave, jednoglasno, Vijeće prihvaća tekst Zapisnika 25. sjednice Vijeća, održane 12. lipnja 2023. bez izmjena.
​ D N E V N I   R E D:

1. Godišnji izvještaj o izvršenju Financijskog plana Mjesnog odbora Klaka u 2022.

2. Grana – Klaka – prijava nepravilnosti održavanja

3. Prijedlog za postavljanje uzdignute plohe u Aleji tišine – donošenje zaključka
4. Zahtjev za povremeno korištenje prostora mjesne samouprave, Zdenka Škreba 3, za potrebe SOKAZ-a, Udruge stolnotenisača rekreativaca Zagreb – donošenje zaključka
5. Komunikacija Vijeća Mjesnog odbora Klaka s građanima – donošenje zaključka
6. Prijedlog za uređivanje dječjeg parka u Ulici Augusta Musića – donošenje zaključka
7. ALU-KON d.o.o., k.č. br. 6105 k.o. Dubrava – očitovanje
8. Pitanja, prijedlozi i obavijesti.
Ad 1. Godišnji izvještaj o izvršenju Financijskog plana Mjesnog odbora Klaka u 2022.
Članovi Vijeća primili su pisani materijal uz poziv.

Vijeće jednoglasno, donosi

Godišnji izvještaju o izvršenju Financijskog plana Mjesnog odbora Klaka u 2022.
Godišnji izvještaj nalazi se u privitku zapisnika i njegov je sastavni dio/
Ad 2. SRC Grana – Klaka – prijava nepravilnosti održavanja
Predsjednik usmeno informira nazočne i elektronski je prije sjednice poslao fotografije o predmetu rasprave i odlučivanja
Vijeće jednoglasno donosi
Z A K LJ U Č A K
o nepravilnostima održavanja SRC Grana – Klaka 
Vijeće Mjesnog odbora traži da Gradski ured za obrazovanje, sport i mlade izvrši očevid Sportsko rekreacijskog centra Grana-Klaka  obzirom da se neki dijelovi centra slabo ili nikako ne održavaju. Građani koji rekreativno koriste centar višekatno su upozorili da u funkciji nisu ni sanitarni čvor kao ni česma. Vijeće traži na uvid zapisnik nakon provedenog očevida iz kojeg treba biti razvidno  tko je dužan popraviti utvrđene nedostatke. Vijeće ovom zaključku prilaže vlastiti popis utvrđenih nedostataka s fotografijama izrađenima 23. lipnja 2023.:
1. Oštećena ulazna vrata i ograda na više mjesta

2. Sanitarni čvor nije u funkciji

3. Neuredne, pošarane fasade 

4. Česma nije u funkciji

5. Ugostiteljski objekt nije u funkciji

6. Oštećeni plato i ograda uz ugostiteljski objekt

7. Oštećene i neodržavane sprave za vježbanje i pripadajuće oznake

8. Oštećena podloga oko sprava za vježbanje

9. Otpad oko koša za otpad

10. Oštećena rešetka slivnika

11. Neuredna površina ispod košarkaških koševa

12. Nedovršeni radovi prijekopa

13. Neodržavano dječje igralište

14. Nepokošeni travnjaci

15. Zapuštene raspucale asfaltne površine

16. Zapušteno rukometno igralište

17. Zapušteno boćalište
Ad 3. Prijedlog za postavljanje uzdignute plohe u Aleji tišine
Članovi Vijeća primili su pisani materijal uz poziv.
Vijeće jednoglasno, donosi
Z A K LJ U Č A K
o prijedlogu za postavljanje uzdignute plohe u Aleji tišine

I. Odgađa se donošenje odluke o prijedlogu za postavljanje uzdignute plohe u Aleji tišine jer do ove sjednice nije bilo dovoljno vremena da građani prikupe potpise.
II. Potrebno je obavijestiti Gradski ured da ne ide u realizaciju predviđenog pješačkog prijelaza u Aleji tišine, kod kućnog broja 12 dok Vijeće ne donese odluku o prijedlogu postavljanja uspornika.
Ad 4. Zahtjev za povremeno korištenje prostora mjesne samouprave, Zdenka Škreba 3, za potrebe SOKAZ-a, Udruge stolnotenisača rekreativaca Zagreb
Članovi Vijeća primili su pisani materijal uz poziv.
Vijeće jednoglasno, donosi
Z A K LJ U Č A K

o davanju na povremeno korištenje prostora mjesne samouprave
I. Vijeće Mjesnog odbora  Klaka odobrava povremeno korištenje prostora u objektu mjesne samouprave Klaka, Zdenka Škreba 3, SOKAZ-u, Udruzi stolnotenisača rekreativaca Zagreb

II. Prostor će se koristiti nedjeljom od 9,00 do 12,00 sati.
Ad 5. Komunikacija Vijeća Mjesnog odbora Klaka s građanima

Predsjednik usmeno informira nazočne o predmetu rasprave i odlučivanja.
Vijeće jednoglasno donosi
Z A K LJ U Č A K
o komunikaciji Vijeća Mjesnog odbora Klaka s građanima
I. Vijeće Mjesnog odbora Klaka analizom dosadašnje komunikacije s građanima utvrđuje da su građani koristili tjedna dežurstva članova Vijeća prosječno tri puta godišnje, dok je komunikacija s građanima telefonom i elektronskom poštom puno češća i efikasnija.

II. Vijeće prestaje s praksom dežurstava i nastavlja komunikaciju s građanima elektronskom poštom, telefonom i putem pošte. Svi podaci su vidljivi na mrežnoj stranici Grada Zagreba i na oglasnoj ploči mjesnog odbora.
Ad 6. Prijedlog za uređivanje dječjeg parka u Ulici Augusta Musića 

Članovi Vijeća primili su pisani materijal uz poziv.
Vijeće jednoglasno, donosi
Z A K LJ U Č A K
o prijedlogu za uređivanje dječjeg parka u Ulici Augusta Musića 
I. Vijeće Mjesnog odbora Klaka utvrđuje da u krugu 200 metara od Ulice Augusta Musića postoje 4 uređena dječja igrališta.

II.  Vijeće odbija zahtjev za izgradnju novog igrališta u ulici Augusta Musića.

III.  Vijeće traži od podružnice Zrinjevac redovito održavanje postojeće sprave u parku između stambenih zgrada Josipa Hamma 25 i Augusta Musića 28.
Ad 7. ALU-KON d.o.o., k.č. br. 6105 k.o. Dubrava
Članovi Vijeća primili su pisani materijal uz poziv.
Vijeće jednoglasno, donosi
Z A K LJ U Č A K
o ALU-KON d.o.o., k.č. br. 6105 k.o. Dubrava
I. Na k.č.br. 6105 k.o. Dubrava nalazi se nedovršena građevina koja predstavlja opasnost

zbog koje Mjesni odbor Klaka nije u mogućnosti raspolagati s navedenom česticom te privesti zemljišta svrsi.
II. Vijeće Mjesnog odbora Klaka dovršetak građevine s programom društvene namjene (proširenje Kulturnog centra Dubrava ili slično) smatra strategijskim interesom Mjesnog odbora Klaka i inzistira na zadržavanju navedene čestice u vlasništvu Grada Zagreba s ciljem uvrštavanja građevine u popis kapitalnih investicija te u konačnici razvoja društvene infrastrukture na području Dubrave.

Budući da nitko više ne traži riječ, predsjednik zaključuje sjednicu.

Završeno u 19,50 sati.

KLASA: 024-08/23-003/1427
URBROJ: 251-13-11-5/010-23-2
Zagreb, 10. srpnja 2023.

Zapisnik sastavio Toma Kukoč,

predsjednik Vijeća
























Predsjednik









        
   Vijeća Mjesnog odbora 

                                                                                                                    Toma Kukoč

